Wenners van die Melktertmeester-kompetisie aangewysDie gedagte aan ŉ tuisgebakte melktert is genoeg om menige Suid-Afrikaner met heimwee te laat terugdink aan gesellige familiekuiers in ouma se kombuis. Op 27 Februarie vier ons Nasionale Melktertdag en ter viering van dié eg Suid-Afrikaanse soetigheid wou Maroela Media graag twee lesers met ŉ Melktertmeester-stel uit ons aanlyn winkel, Die Koöperasie, bederf! Baie geluk aan Corrie van Zyl van Graaff-Reinet en Elsa Cronje van Wonderboom-Suid in Pretoria wat as wenners aangewys is. Dié stel bevat alles wat jy nodig het en moet weet om ŉ melktertmeester te word: wenke van ŉ melktertmeester, twee resepte (ŉ maklike en vinnige melktertresep en ŉ melktertresep vir diegene wat hul geliefdes wil beïndruk), die mooiste maroelaboom-stensil om jou liefde vir Afrikaans en melktert te bewys, ŉ bietjie kaneel en boonop ŉ boereporselein-blikbord om jou varsgebakte melktert in voor te sit. Klik hier vir ‘n heerlike melktertresep.